Nr. C 23/6 De Europæiske Fællesskabers Tidende 30. 1. 89 
Udtalelse om forslaget til Rådets afgørelse om fælles implementering af strategisk program 
for innovation og overførsel af teknologi (hovedfasen) SPRINT (1989-1993) (*) 
(89/C 23/04) 
Rådet for De Europæiske Fællesskaber besluttede den 9. august 1988 under henvisning til 
EØF-traktatens artikel 198 at anmode om Det økonomiske og sociale Udvalgs udtalelse om 
det ovennævnte emne. 
Det forberedende arbejde henvistes til ØSU's sektion for industri, handel, håndværk og 
tjenesteydelser, som udpegede Herbert Nierhaus til ordfører. Sektionen vedtog sin udtalelse 
den 9. november 1988. 
Det økonomiske og sociale Udvalg (ØSU) vedtog på sin 260. plenarforsamling den 
23. november 1988 enstemmigt følgende udtalelse. 
1. Generelle bemærkninger 
1.1 ØSU støtter Kommissionens forslag om gennem­
førelse af programmets hovedfase, da det som følge af 
den hastige teknologiske udvikling og det betydelige 
innovationsbehov anser denne fases målsætninger for 
overordentlig vigtige, hvis EF skal kunne klare sig i den 
internationale konkurrence. Ikke mindst med udsigten 
til det planlagte store indre marked i 1992 er det på 
høje tid at fremme det innovationspotentiel, som i kraft 
af samspillet mellem de forskellige organer inden for 
økonomi, videnskab og tjenesteydelsesinfrastruktur kan 
mobiliseres på tværs af landegrænserne. 
1.2. Det ligger imidlertid i sagens natur, at program­
mets egentlige mål, nemlig styrkelse af innovationska­
paciteten, hurtigere indfletning af ny teknologi i EF's 
økonomiske netværk og forøgelse af effectiviteten af 
instrumenter og politikker inden for innovation og tek­
nologioverførsel, kun kan forfølges indirekte med de 
instrumenter, som EF råder over. Derfor er det i dette 
tilfælde særligt vanskeligt at måle, hvilke resultater 
der opnås med de benyttede midler. ØSU gentager sin 
opfordring til Kommissionen om at gøre en ekstra 
indsats for at evaluere de pågældende projekter ved 
hjælp af effektive, kvantificerbare og kontrollable krite­
rier og vurderingsmetoder. 
1.3. Da programmet som følge af sine begrænsede 
finansielle midler kun kan yde et ringe bidrag til de 
nationale bestræbelser på at fremme innovationspoten-
tiellet, udtrykker ØSU tilfredshed med, at Kommissio­
nen lægger hovedvægten på fremme af EF-omspænden-
de samarbejde. De allerede eksisterende nationale struk­
turer bør derfor helt bevidst benyttes til gavn for denne 
EF-politiske målsætning. Kommissionen bør i særdeles­
hed søge at få fjernet de endnu eksisterende hindringer 
af organisatorisk og lovgivningsmæssig art, som hæm­
mer programmernes afvikling i de enkelte medlems­
stater. 
(') KFT nr. C 268 af 15. 10. 1988, s. 3. 1.4. Inden for rammerne af denne målsætning bør 
der lægges vægt på, at man i programmet i første række 
medtager regioner og erhvervsgrene, hvor der endnu 
ikke findes en udbygget infrastruktur til innovations-
fremme og teknologioverførsel. Også hér vil et samar­
bejde med de nationale myndigheder og erhvervsorga­
nisationer være helt oplagt. 
1.5. Inden for rammerne af SPRINT's grundlæggen­
de målsætninger kan dette program imidlertid kun ud­
gøre en enkelt brik i mosaikken af EF-aktiviteter. Lyk­
kes det ikke at nå frem til en konsekvent afstemning med 
andre projekter, såsom COMETT, ESPRIT, RACE, 
BRITE og PEDIP osv., i retning af en overordnet frem­
mestrategi, risikerer det efter ØSU's opfattelse at gå 
kraftigt ud over effektiviteten af de afsatte midler. 
2. Særlige bemærkninger 
2.1. Med hensyn til fremme af pilotprojekter består 
der ifølge ØSU en vanskelighed i, at der især ydes støtte 
til de mest lovende projekter, samtidig med at det netop 
er disse projekter, der er mest markedsrelevante, hvilket 
indebærer en fare for, at konkurrencen påvirkes utilbør­
ligt. ØSU udtrykker derfor tilfredshed med, at man har 
tænkt sig at udvise stor fleksibilitet ved brugen af de 
forskellige fremmeinstrumenter, ikke mindst fordi også 
erfaringerne fra SPRINT-programmets første etape ser 
ud til at gøre dette tilrådeligt. Det bør derfor også 
undersøges, om det ikke i visse tilfælde skulle være 
rimeligt med et rentetilskud fra Kommissionen ved 
finansiering over kapitalmarkedet, især når det gælder 
konkretisering af vigtige, markedsrelevante vækst­
teknologier. 
2.2. ØSU anser det for givet, at de afsatte midler 
risikerer at blive klattet bort, hvis der ikke på forhånd 
hersker klarhed om, hvilke teknologiske områder der 
skal anses for prioriterede. Ud over databehandling, 
laserteknik, elektronik og bioteknologi bør f.eks. også 
i første række energiteknologi med sigte på nye eller 
alternative energikilder tildeles en særlig plads på priori-
tetsskalaen. 
30. 1. 89 De Europæiske Fællesskabers Tidende Nr. C 23/7 
2.3. ØSU udtrykker i særdeleshed tilfredshed med, 
at Kommissionen i første række agter at inddrage små 
og mellemstore virksomheder i programmet. Da de 
store erhvervsvirksomheder som regel råder over know­
how og en velfungerende infrastruktur til teknolo­
gioverførsel, skal hovedvægten i fremmeindsatsen læg­
ges på små og mellemstore virksomheder, herunder 
også mindre forsknings- og rådgivningsorganer. Stor­
virksomhedernes medinddragelse i projekter og samar­
bejdsaftaler må imidlertid ikke overses, da disse kan 
være et effektivt middel til konkretisering og spredning 
af udviklingsprojekter. 
2.4. Da programmet ikke i første række tager sigte 
på direkte fremme af forskning og udvikling, men skal 
fremme en effektiv samarbejdsinfrastruktur til gavn 
for innovation og teknologioverførsel, foreslår ØSU, at 
man i enkelttilfælde i programdel A også går ud over 
den berammede øvre støttegrænse på 50%, især hvis 
det kun på denne måde er muligt at inddrage erhvervs­
sektorer uden eksisterende infrastruktur. 
2.5. ØSU udtrykker særlig tilfredshed med forslaget 
om at opbygge en projekt-databank, som skal være 
tilgængelig for samtlige involverede partner. Med hen­
syn til omkostningerne ved etablering og drift af denne 
informationspool foreslår ØSU at gøre en sådan data­
bank til en for alle berørte fagkredse tilgængelig infor­
mationskilde om potentielle investorer, teknologier og 
igangværende innovationsprojekter, som mod betaling, 
og via de eksisterende datanet, kan stå til disposition 
for alle interesserede i EF og resten af verden. 
2.6. ØSU udtrykker tilfredshed med fastlæggelsen af 
udvælgelseskriterier og henstiller, at man som yderlige-
Bryssel, den 23. november 1988. re kriterier medtager arbejdsmarkedsrelevans og miljø­
venlighed. 
2.7. Udvikling og afprøvning af uddannelses- og vi-
dereuddannelseskoncepter for innovationsmanagement 
anser ØSU for et særdeles nyttigt forehavende, som 
endda kan gennemføres på kort sigt. Et snævert samar­
bejde samt afstemning med projekterne inden for 
DELTA-programmet vil i denne sammenhæng ikke blot 
være nødvendigt, men også løfterigt. 
2.8. Særlig hvad programdel C angår, finder ØSU 
det vigtigt med et snævert samarbejde og erfaringsud­
veksling mellem medlemsstaterne og Kommissionen. 
SPRINT må nødvendigvis resultere i bl.a. en indkreds­
ning og en analyse af de retlige, økonomiske og skatte­
afgiftsmæssige problemer, som fortsat står i vejen for en 
effektiv politik for innovation og teknologioverførsel, 
ligesom der bør fremlægges forslag til mulige løsninger. 
ØSU forventer, at den planlagte, afsluttende rapport vil 
indeholde mere herom. 
2.9. Innovationsudvalget bør — selv om dets med­
lemmer skal udpeges af medlemsstaterne — omfatte så 
mange af de berørte grupper som muligt, dvs. ud over 
regeringsrepræsentanter så vidt muligt også repræsen­
tanter for industrien, videnskabsmænd, fagkonsulenter 
samt repræsentanter for de øvrige arbejdsmarkeds-
grupper. 
2.10. ØSU understreger ligesom i sin udtalelse om 
første fase af SPRINT, at det er vigtigt at få videreud­
bygget det sammenlignende register over europæiske 
normer (ICONE) hurtigst muligt. 
Alberto MASPRONE 
Formand for 
Det økonomiske og sociale Udvalg